1988R0571 — DA — 05.01.2005 — 006.002

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

Berigtiget ved:

▼B

RÅDETS FORORDNING (EØF) Nr. 571/88

af 29. februar 1988

om tilrettelæggelse af en række fællesskabsundersøgelser af landbrugsbedrifternes struktur ►M6 ◄

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 43,

under henvisning til forslag fra Kommissionen ( 1 ),

under henvisning til udtalelse fra Europa-Parlamentet ( 2 ), og

ud fra følgende betragtninger:

Ændringerne i landbrugsbedrifternes struktur er en vigtig faktor for udviklingen i den fælles landbrugspolitik; det er nødvendigt at fortsætte den række undersøgelser af landbrugsbedrifternes struktur, der er gennemført på fællesskabsplan siden 1966/67;

strukturændringerne kan ikke undersøges på fællesskabsplan, medmindre der er sammenlignelige data til rådighed for alle medlemsstaterne; det er således nødvendigt at fortsætte de hidtil gennemførte harmoniserings- og samordningsbestræbelser;

medlemsstaternes og Kommissionens arbejdsbyrde i forbindelse med gennemførelsen af denne opgave bør begrænses mest muligt;

de kendetegn, definitioner og geografiske afgrænsninger, der er fastsat til brug for lignende undersøgelser, som er udført tidligere vedrørende strukturerne, bør så vidt muligt bibeholdes;

ved fastsættelsen af de kendetegn, som skal undersøges ►M6 ◄ , bør arbejdsbyrden for de personer, som undersøgelsen vedrører, søges begrænset mest muligt;

for at vurdere landbrugssituationen i Fællesskabet og for at følge ændringerne i landbrugsstrukturerne er det nødvendigt regelmæssigt at foretage statistiske undersøgelser af landbrugsbedrifter med et udnyttet landbrugsareal af en vis størrelse, eller som i et vist omfang producerer med henblik på salg, eller som har en produktion, der overstiger visse fysiske grænser;

da medlemsstaternes statistiske kontorer er forskelligt opbygget, da der findes effektive metoder til gennemførelse af stikprøveundersøgelser, og da der må tilvejebringes pålidelige oplysninger med rimelige omkostninger, bør det overlades til medlemsstaterne at afgøre, om de vil gennemføre undersøgelser ved totalundersøgelser eller ved stikprøveundersøgelser med tilfældig udvælgelse, på betingelse af, at resultaterne af stikprøveundersøgelserne er repræsentative på de forskellige indsamlingsniveauer, der er nødvendige;

det er dog nødvendigt mindst hvert tiende år at gennemføre en tælling (udtømmende undersøgelse) af alle landbrugsbedrifterne for at ajourføre basisoplysningeme om bedrifterne og de oplysninger, der i øvrigt er nødvendige til stratifikation af stikprøveundersøgelseme;

▼M6

der bør ved fastlæggelsen af reglerne for fællesskabstællingerne i 1989/90 og 1999/2000 så vidt muligt tages hensyn til henstillingerne fra De Forenede Nationers Levnedsmiddel- og Landbrugsorganisation (FAO) om at gennemføre verdensomspændende landbrugstællinger omkring 1990 og omkring 2000;

▼B

af hensyn til landbrugspolitikken bør medlemsstaternes og Kommissionens statistiske kontorer råde over et mere smidigt og hurtigt system til analyse af oplysningerne og formidling af undersøgelsesresultateme end det hidtidige, idet medlemsstatemes arbejdsbyrde samtidig formindskes;

indførelsen af egnede procedurer, som sætter Kommissionen og medlemsstaterne i stand til bedre at udnytte de statistikker, som udarbejdes på grundlag af de indsamlede data i forbindelse med undersøgelse af landbrugsbedrifternes strukturer, bør lettes;

de individuelle data er omfattet af den statistiske fortrolighed;

ved indførelsen af et nyt system for udnyttelse af undersøgelserne og formidling af resultaterne heraf bør der:

— dels tages hensyn til den holdning, som lederne af medlemsstaternes nationale statistiske kontorer indtager med hensyn til udarbejdelsen af en forskrift om dataenes fortrolighed

— dels tilvejebringes et snævert samarbejde med medlemsstaterne med henblik på analyse af oplysningerne;

den koordinering, som De Europæiske Fællesskabers Statistiske Kontor foretager, er nødvendig for at opfylde Fællesskabets behov for oplysninger om landbruget og for at sikre en ensartet analyse af de opnåede resultater;

gennemførelsen af disse undersøgelser medfører for medlemsstaterne og for Kommissionen, at der over flere år må afsættes betydelige budgetmidler, hvoraf en stor del skal anvendes til opfyldelse af Fællesskabets behov; der bør derfor ydes et fællesskabsbidrag til gennemførelsen af dette program;

for at lette gennemførelsen af bestemmelserne i denne forordning bør der fortsat være et snævert samarbejde mellem medlemsstaterne og Kommissionen, især inden for Den Stående Landbrugsstatistiske Komité, som blev nedsat ved afgørelse 72/279/EØF ( 3 ) —

UDSTEDT FØLGENDE FORORDNING: